'Beskerm die hof ons kinders?' | Krugersdorp News
‘Beskerm die hof ons kinders?’
Nog ‘n vrou kom na vore. February 3, 2016 Na die hoeveelste verskyning in die hof, is *Wilmien gedaan.
“Ek dink nie die landdros het vroue en kinders se beste belang op die hart nie,” vertel Wilmien tydens ‘n onderhoud by haar huis in Mindalore.
Wilmien het oor die laaste paar jaar keer op keer in die hof verskyn vir beskermingsbevelle en onderhoudskostes teen haar eksman.
Dit is die tweede vrou wat die News genader het na haar ervaring in die hof, wat sy as onregverdig beskou het.
Eerste artikel hier: Vrouemishandeling: was die hof regverdig?
“Die landdros het nie eens na al die dokumentasie gekyk nie. Hy het net gesê hy sien nie bewyse van wat die kinders benodig nie, al het ek dit in ‘n leêr uiteengesit. Die leêr het heeltyd voor hom gelê,” vertel sy.
Wilmien vertel dat selfs nadat sy uiteindelik ‘n beskermingsbevel in die hof gewen het teen haar eksman, het hy steeds na haar huis toe gekom.
Toe Wilmien hof toegaan om ‘n herafdruk van die bevel te kry, kon sy nie regkom nie.
“My leêr is blykbaar nou weg,” meen sy.
Christo Swart, hoof van die Regsfakulteit aan die Southern Business School, sê wel dat die hof oor die algemeen baie beskermend teenoor vroue en kinders se welstand staan.
* Wilmien, ‘n skuilnaam, was bereid om haar naam en identiteit bekend te maak, maar die News het besluit om haar identiteit ter wille van haar minderjarige kinders te beskerm.
• Hof-versuiming kan sak nog meer ruk • Video: Hof beslis: wit plakkers moet uit
• Mislukte poging tot moord: hof hoor details